Държавен вестник, бр. 32, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  32
– Лабораторна зала, която осигурява сво­
бодно поле върху отразяваща повърхност.
Корекция за околната среда K2A
Измерване на открито:
K2A = 0
Измерване в затворени помещения:
Стойността на корекцията K2A, определе­
на в съответствие с БДС EN ISO 3744:2010, 
приложение А, трябва да бъде ≤ 2,0 dB, като 
в този случай K2A не се взема под внимание.
Повърхнина на измерване/брой на положе­
нията на микрофона/разстояние за измерване
Полусфера/шест положения на микрофона 
съгласно БДС EN ISO 3744:2010, приложение 
F, r = 3 m.
Условия за работа по време на изпитването
Всички измервания се извършват с празен 
контейнер.
Изпитване № 1: Свободно затваряне на капака 
върху корпуса на контейнера
За да се намали до минимум влиянието на 
оператора върху измерванията, той стои прав 
в задната част на контейнера (от страната на 
шарнира). Капакът е освободен от средното 
положение, за да се предотврати измятането 
му при затваряне.
Измерването на шума се извършва по 
време на следния цикъл, изпълнен 20 пъти:
– първоначално капакът се повдига до 
вертикално положение;
– освобождаването на капака трябва да се 
извърши по възможност без тласък към пред­
ната част, а операторът остава неподвижен в 
задната част до затварянето на контейнера;
– след пълното затваряне капакът отново 
се повдига до първоначалното му положение.
Забележка. Ако е необходимо, операторът може 
временно да се премести, за да повдигне капака.
Изпитване № 2: Пълно отваряне на капака
За да се намали до минимум влиянието 
на оператора върху измерванията, той стои 
прав в задната част на контейнера (от стра­
ната на шарнира) – за контейнерите с четири 
колела, или от дясната страна на контейне­
ра (между положения на микрофоните 10 и 
12) – за контейнерите с две колела. Капакът 
е освободен от средното си положение или 
възможно най-близо до него.
За да се избегне и най-малкото движение на 
контейнера, колелата са блокирани по време 
на изпитването. За контейнерите с две колела 
и за да се избегне отскачане на контейнера, 
на оператора е разрешено да го задържа на 
място, поставяйки ръка върху горния ръб на 
контейнера.
Измерването на шума трябва да се направи, 
докато операторът извършва следния цикъл:
– първоначално капакът е отворен до хо­
ризонтално положение;
– капакът трябва да се освободи без тласък;
– след пълното отваряне и преди евентуално 
отскачане на контейнера капакът трябва да се 
повдигне до първоначалното му положение.
Изпитване № 3: Движение на контейнера по 
изкуствена неравна повърхност
За това изпитване трябва да се използва 
изкуствена изпитвателна пътека, симулираща 
неравна настилка. Тази изпитвателна пътека 
се състои от две успоредни ленти за движение 
от стоманена мрежа (6 m дължина и 400 mm 
широчина), закрепени върху отразяващата 
повърхност приблизително на всеки 20 сm. 
Разстоянието между двете ленти трябва да се 
регулира според вида на контейнера, така че 
колелата да могат да се движат върху цялата 
дължина на пътеката. При монтажа трябва да 
се осигури плоска повърхност. Ако е необходи­
мо, пътеката се закрепя за земната повърхност 
с помощта на еластичен материал, за да се 
избегне излъчването на паразитен шум.
Забележка. Всяка лента за движение може да се 
състои от няколко елемента с широчина 400 mm, 
съединени един с друг.
На фиг. 6 и 7 са показани примери за 
подходяща пътека. Операторът трябва да се 
намира от страната на шарнира на капака.
Измерването на шума се извършва, докато 
операторът тегли контейнера по изкуствената 
пътека с постоянна скорост от приблизително 
1 m/s между точки А и В (разстояние 4,24 
m – вж. фиг. 8), докато оста на колелата, при 
контейнер с две колела, или първата ос на 
колелата, при контейнер с четири колела, 
достигне точка А или точка В. Тази процедура 
се повтаря три пъти във всяка посока.
При контейнер с две колела ъгълът между 
контейнера и пътеката по време на измерването 
трябва да бъде 45°. При контейнер с четири 
колела операторът следи за добрия контакт 
на всички колела с пътеката.
Периоди за наблюдение/определяне на резул­
тантното ниво на звукова мощност, получено, 
когато се изпълнява повече от едно действие
Изпитвания № 1 и № 2: Свободно затваряне 
на капака върху корпуса на контейнера и пълно 
отваряне на капака
Ако е възможно, измерванията трябва да се 
правят едновременно при шестте положения 
на микрофона. В противен случай измерените 
нива на шума във всяко положение на мик­
рофона трябва да се подредят по възходящ 
ред и нивата на звуковата мощност трябва да 
се изчисляват спрямо стойностите при всяко 
положение на микрофона според техния ред.
Интегрираното по време А-претеглено 
ниво на звуковото налягане за единично съ­
битие трябва да се измери за всяко от 20-те 
затваряния и 20-те отваряния на капака във 
всяка точка на измерване. Нивата на звуковата 
мощност LWAзатваряне и LWAотваряне се изчисляват 
от средноквадратичната стойност на петте 
най-високи получени стойности.
Изпитване № 3: Движение на контейнера по 
изкуствена неравна повърхност
Периодът за наблюдение Т е равен на 
продължителността, която е необходима, за 
да се премине разстоянието между точки А 
и В на пътеката.